Беларуская мова

Мянько Таіса Георгіеўна

Настаўнік беларускай мовы і літаратуры вышэйшай кваліфікацыйнай катэгорыі

Дзяржаўная ўстанова адукацыі “Грыцкавіцкі навучальна-педагагічны комплекс дзіцячы сад – сярэдняя школа”

Тэма: Знакі прыпынку ў бяззлучнікавых складаных сказах

Мэта: узнавіць і сістэматызаваць веды вучняў аб правілах пастаноўкі знакаў прыпынку паміж прэдыкатыўнымі часткамі бяззлучнікавых складаных сказаў праз фарміраванне моўных, камунікатыўных і лінгвакультуралагічных кампетэнцый.

Задачы: садзейнічаць фарміраванню ўменняў і навыкаў правільна пунктуацыйна афармляць бяззлучнікавыя складаныя сказы; развіваць уменне знаходзіць у тэкстах бяззлучнікавыя складаныя сказы, вызначаць межы прэдыкатыўных частак, сродкі сувязі, сэнсавыя адносіны паміж часткамі, будаваць бяззлучнікавыя складаныя сказы; актуалізаваць веды вучняў аб правапісе у,ў; развіваць маналагічнае маўленне вучняў, уменне працавць з інтэрактыўнай дошкай; спрыяць выхаванню здольнасці заўсёды ісці наперад, патрабавальнасці да сябе.

Лексічная тэма: Выбар прафесіі – адказны шлях у жыцці старшакласнікаў.

Эпіграфы:

– Вось агонь. Часам ён бывае далёка. Але ўсё роўна, ідучы па гурбах, радуйся, што бачыш яго. Няхай пакуль што далёка. З часам дойдзеш…І я табе кажу, чым болей замерзнеш, тым большае будзе шчасце працягнуць да яго рукі.   
 – А калі зусім замерзнеш?

– Глупства! Ідзі! Мужныя не гінуць...

Калі вы паспяхова выбераце прафесію і будзеце ўкладваць у яе сваю душу, тады шчасце само вас знойдзе.

К.Дз. Ушынскі

**Ход урока**

**І. Арганізацыйны момант**

Я вітаю на ўроку сёння тых, хто любіць вучыцца, хто хоча добра здаць ЦТ, хто любіць Беларусь, хто паважае беларускую мову…

**ІІ. Паведамленне тэмы і мэты заняткаў**

Тэма нашага сённяшняга ўрока “Знакі прыпынку ў бяззлучнікавых складаных сказах”. У якасці эпіграфа я ўзяла словы аднаго з найлепшых пісьменнікаў Беларусі Уладзіміра Сямёнавіча Караткевіча. Каму належаць гэтыя словы? Як вы іх разумееце? А таксама выказванне К. Ушынскага. Якім чынам гэтыя эпіграфы звязаны? Я словамі У. Караткевіча жадаю вам сёння на занятках не стаяць на месцы, а рухацца наперад у паглыбленні сваіх ведаў.

**ІІІ. Актуалізацыя ведаў па тэме “Складаны сказ”**

1. Кластар “Складаны сказ”

2. Устанавіце адпаведнасць

1. Складаназлучаны сказ.
2. Складаназалежны сказ.
3. Складаназалежны сказ з некалькімі даданымі часткамі.
4. Бяззлучнікавы сказ.

А. Бяззлучнікавая сувязь.

Б. Падпрадкавальная сувязь.

В. Злучальная сувязь.

Г. Розныя віды сувязі.

3. Лічбавы дыктант

*1.У жыцці кожнага маладога чалавека надыходзіць час, калі неабходна прыняць рашэнне па выбары прафесіі.*

*2. Пасля школы выпускнікі трапляюць на вялікі шлях жыцця, перад імі адкрываюцца тысячы дарог.*

*3. У сучасным грамадстве існуе шмат прафесій, кожны можа выбраць па душы.*

*4.Усе прафесіі маюць свае асаблівасці, сакрэты, у кожнай з іх нехта абавязкова знаходзіць сваё прызванне.*

*5.Каб выбраць прафесію па душы, трэба глыбока і разумна, з веданнем справы разабрацца, якая з многіх прынясе радасць і задавальненне.*

*6.Прафесія настаўніка, на маю думку, адна з самых важных прафесій на Зямлі.*

*7.Настаўнік — гэта не толькі выхавальнік, ён дапамагае нашаму грамадству падняцца на больш высо­кую ступень культуры.*

*8.У залежнасці ад абставін настаўніку даводзіцца выступаць у розных ролях: ён для дзяцей і таварыш, і самы блізкі чалавек.*

*9.Настаўнік павінен любіць дзяцей, жыць для дзя­цей — без гэтага яго праца не мае сэнсу.* **(2, 3, 7, 8, 9)**

Настаўнік. Вы заўважылі, што ўсе сказы лічбавага дыктанта аб’яднаны адной тэмай. Прапаную звярнуцца да лексічнай тэмы нашага ўрока. На дошцы запісаны сказ, у якім прапушчана слова.

Выбар … – адказны крок у жыцці старшакласнікаў.

Як вы думаеце, якое слова ў сказе прапушчана? Чаму? Як вы разумееце словы эпіграфа да нашага ўрока? Растлумачце тэрмін “прафесія”. (Вучні выказваюць свае думкі, звяртаюцца да “Тлумачальнага слоўніка”.)

Прафесія – род заняткаў, працоўнай дзейнасці, які патрабуе пэўнай падрыхтоўкі.

**ІV. Дыягнастычны тэст па тэме “Знакі прыпынку ў складаназлучаных сказах”**

1.  Няправільнае сцвярджэнне:

*а) У бяззлучнікавым складаным сказе ставіцца двукроп'е, калі ўнутры простых частак ужо ёсць коскі.*

*б) У бяззлучнікавым складаным сказе простыя часткі звязваюцца пры дапамозе інтанацыі.*

*в) Знакі прыпынкуў бяззлучнікавых складаных сказах залежаць ад сэнсавых адносін паміж часткамі.*

*г) У вуснай мове сэнсавыя адносіны паміж часткаміў бяззлучнікавым складаным сказе перадаюцца інтанацыйна.*

*2.* Які знак прыпынку трэба паставіць замест шматкроп’я?

**Шануй бацьку з маткаю … другіх не знайдзеш.**

*а) коска; б) кропка з коскай; в) працяжнік; г) двукроп 'е.*

3. Пунктуацыйная памылка:

*а) А пойдзе ў танец Галачка, пастой ды паглядзі.*

*б) Пажыві для людзей - пажывуць і для цябе.*

*в) Дыхалася вельмі лёгка, Лёня ўзяў Жэню пад руку і павёў яго на вуліцу.*

*г) Ішоў бы ты даракі: там жа таксама можна чытаць.*

4. Укажыце складаны бяззлучнікавы сказ:

*а) Узыходзіць месяц, шчодрым засевам высыпаюць на небе па-асенняму яркія зоркі.*

*б)Ваш асноўны абавязак - старанна вучыцца, моцна засвоіць першапачатковыя веды.*

*в) Антось зварочвае направа ды ідзе на станцыю рухава.*

*г) Ямалым хлапчуком палюбіў твае пушчы і нівы, і блакітныя рэкі, і мора зялёных лугоў.*

5. Вызначыце сказ, у якім замест выдзеленага злучніка можна паставіць двукроп'е.

*а)  У Сержа была такая натура, што ён прывыклічыць сябе лепшым і разумнейшым заусіх на свеце.*

*б) Не прайшло і паўгадзіны, як я стаяў на ганку дзядзькавай хаты.*

*в) Сонца ледзь скранулася з блакіту, але далёкі захад пераліваўся ўжо танчэйшымі адценнямі фарбаў.*

*г) Хуткаўжо зоркі зірнуць сіняватыя, і месяц пакрые палі палатном.*

6. Схема сказа (знакі прыпынку не пастаўлены)

**Праз хвіліну яму ўжо добра было відаць ідуць двое людзей.** а*) [    ],[    ]; б)[   ]-[    ];в)[    ]:[    ]; г)[    ];[    ].*

( Адказ: а, г, А, А, а, в )

|  |  |  |  |  |  |  |
| --- | --- | --- | --- | --- | --- | --- |
| Нумар задання | 1 | 2 | 3 | 4 | 5 | 6 |
| Правільны адказ |  |  |  |  |  |  |

**Ключ да тэста.**

|  |  |  |  |  |  |  |
| --- | --- | --- | --- | --- | --- | --- |
| Нумар задання | 1 | 2 | 3 | 4 | 5 | 6 |
| Правільны адказ | а | г | А | А | а | в |

**V. Арфаграфічная фізкультхвілінка**

Сала..і, аквары..м, ня..мека, ..ладзімір, рака ..са, стра..с, здаро..е, шлагба..м, рады..с, дыназа..р, ваку..м, па..за, наста..нік, а..дыенцыя, сімпозі..м, ма..зер, бра..нінг, ка..чук, архівары..с, со..с, мы ..бачылі, по..дзень, вынікі ..ніі, гучала “..ра”, а..л.

**VІ. Праца ў парах. Паўтарэнне тэарэтычнага матэрыялу. (Мэта: развіваць камунікатыўныя навыкі).**

Настаўнік. Я думаю, што сёння, калі хтосьці з вас вырашыў атрымаць прафесію пасля школы, марыць аб адным: паступіць у тую навучальную установу, якую для сябе выбраў. Прапаную перанесціся ў будучае і ўявіць, што ўсе вашы мары збыліся, вы паступілі і атрымалі ўжо дыплом па выбранай спецыяльнасці. Ваша задача — уладкавацца на добрую працу. А пры прыёме на працу неабходная умова, акрамя дыплома – гэта паспяхова прайсці сумоўе, на якім пажадана паказаць сябе з лепшага боку. Для гэтага трэба ўмець пісьменна выказваць свае думкі, прыгожа гаварыць і уважліва слухаць суразмоўцу. Вы будзеце працаваць у парах. Павярніцеся адзін да аднаго, сядзьце роўна, усміхніцеся адзін аднаму і раскажыце правіла (I варыянт – “Пастаноўка коскі і кропкі з коскай”; II вары­янт — “Пастаноўка двукроп'я”).

Настаўнік. Вы паўтарылі, калі ў бяззлучнікавых сказах ставіцца коска, кропка з кос­кай і двукроп'е. А цяпер я прапаную вам успомніць, у якіх выпадках ставіцца працяжнік. *(Вы­ступление загадзя падрыхтаванага вучня.)*

**VІІ. Праца з дэфармаваным сказам** (запісаны на дошцы).

Складзіце і ахарактарызуйце сказ. Зрабіце яго сінтаксічны разбор. Пабудуйце схему сказа.

Школа, тут, вытокаў, знаходзіцца, усе, асобы, каля, развіваюцца, бакі, прафесіі, любой.

Узор выканання. Школа заходзіцца каля вытокаў любой прафесіі: тут развіваюцца ўсе бакі асобы. (Складаны, складаецца з двух простых сказаў, звязаных паміх сабой бяззлучнікавай сувяззю. Першая частка – просты сказ, поўны, развіты, двухсастаўны. Другая частка – просты сказ, поўны, развіты, двухсастаўны. Паміж часткамі складанага сказа ставіцца двухкроп’е, таму што другая частка раскрывае прычыну таго, пра што гаворыцца ў першай.)

**VІІІ. Кантрольны этап.**

1.Настаўнік. А цяпер прапаную праверыць, ці ўмееце вы правільна расстаўляць знакі прыпынку ў бяззлучнікавых сказах. Зрабіць гэта лепш за ўсё пры дапамозе самастойнай рабо­ты. Жадаю вам поспеху.

Тэставае заданне

**1.** Адзначце сказы, у якіх на месцы пропуску ставіцца працяжнік.

*а) Хацеў сказаць слова \_\_ язык не варушыўся.*

*б) Ты скажы мне цьма глухая доўга будзеш ты ляжаць?*

*в) Пасмы снегу раз-пораз перабягалі цераз дарогу, праносіліся ў паветры перад вачыма\_\_\_ ад гэтага ўсё выглядала варухліва, неспакойна.*

*г) Назаўтра бацька прыйшоў з працы таксама раней \_\_\_ ён хацеў як найбольш пабыць разам з Сярожам.*

*д) Вакол спакойна дрэмле поле\_\_\_блішчыць у росах сенажаць.*

**2.** Адзначце сказы, у якіх на месцы пропуску ставіцца двухкроп’е.

*а) Вучаць, выхоўваюць не падручнікі, не методыкі \_\_\_вучыць, выхоўвае настаўнік.*

*б) Лес быў лісцёвы \_\_\_горда стаялі грабы, раскідваў густую сетку ясень, сям-там высіліся бярозы.*

*в) Лабановіч адчуваў вялікае маральнае задавальненне \_\_\_вучні займаліся дружна, старанна і рабілі значныя поспехі.*

*г) Па-над рэчкай лён зацвітае блакітам \_\_\_аддае вам паклон буйным коласам жыта.*

*д)Усё было ў гэтых песнях \_\_ прастор бязбрэжных палёў, і шум крыніцы пад гарою, і мілы шэлест каласоў.*

**3.** Адзначце сказы, у якіх на месцы пропуску ставіцца двухкроп’е.

*а) Адразу стала зразумела \_\_\_ дажджу сёння не будзе.*

*б) Апошняя нота ў ноч уляцела \_\_\_ апошні разок уздыхнулі басы.*

*в) Прыгледзьцеся \_\_\_новыя дні на вас пазіраюць у іскрах світання.*

*г) Ніхто не падаваў каманды \_\_\_ песня ўзнікла і пацякла.*

*д) Іншыя турботы апанавалі яго \_\_\_ нельга паявіцца перад Сашай у такім выглядзе.*

**4.** Адзначце сказы, у якіх на месцы пропуску ставіцца працяжнік.

*а) Снег ляціць \_\_колькі вецер вые.*

*б) Прыветам, ласкаю і цішынёю \_\_\_ усім гэтым патыхала ад сакавітых хвойнікаў ды людскіх будынкаў.*

*в) Няма лесу \_\_ няма жыцця.*

*г) Кінеш спераду \_\_ знойдзеш ззаду.*

*д) Азірніся і ўбачыш \_\_ ля цябе я ў любую хвіліну.*

**5.** Адзначце сказы, у якіх на месцы пропуску ставіцца двухкроп’е.

*а) Спадала лета \_\_ ішоў ранні верасень.*

*б) Усе навокал было па-ранейшаму \_\_ глуха шумеў лес, над зямлёй плылі хмары.*

*в) Мне здалося \_\_ па бруку ідзе маладая сасонка.*

*г) Даўно нам свеціць дзень наш малады \_\_ свой новы лёс народ спакойна творыць.*

*д) Заўсёды ў лесе добра мне \_\_у ім так ціха, урачыста.*

\_\_\_\_\_\_\_\_\_\_\_\_

……………………………………………………………………………………………

**Адказы:** 1 — а, в; 2 — б, в, д; 3 — а, в, д;4 — б, в, г; 5 — б, в, д.

2. Заданне на развіццё маўлення для тых вучняў, якія хутка справіліся з тэстамі(падрыхтоўка да пераказу). Вызначце тып, стыль тэксту. Складзіце да яго план.

**Ідзі наперад**

Жыў аднойчы дрывасек, які знаходзіўся у гаротным становішчы. Ён існаваў на мізэрныя грошы, якія атрымоўваў за дровы, што прыносіў у горад на сабе з бліжэйшага лесу.

Аднойчы праходзіў міма стары вандроўнік, убачыў дрывасека за працай іпараіў яму ісці далей у лес. “ Ідзі наперад! Ідзі наперад!” – сказаў ён.

Дрывасек паслухаў параду, адправіўся ў лес і ішоў наперад, пакуль не дайшоў да дзялянкі, дзе расло вялікае дрэва. Ён вельмі ўзрадаваўся, высек дрэва, узяў столькі кавалкаў, колькі мог несці, і прадаў і*х* на кірмашы за добрую цану.

Потым ён пачаў дзівіцца, чаму стары вандроўнік не сказаў яму пра тое, што ў лесе ёсць вялікія дрэвы для высякання, а проста параіў ісці наперад.

На наступны дзень ён пайшоў далей і знайшоў медныя залежы. Ён узяў столькі медзі, колькі мог несці, прадаў на базары і атрымаў яшчэ больш грошай. Праз дзень ён пайшоў яшчэ далей ізнайшоў срэбныя за­лежы. Потым ён знайшоў золата, затым — дыяменты і нарэшце набыў вялікае багацце.

Менавіта такое становішча чалавека, які імкнецца да сапраўдных ведаў: калі ён не спыніцца ў сваім руху пасля таго, як дасягне некаторых поспехаў, а будзе імкнуцца наперад, то нарэшце знойдзе багацце трывалых вечных Ведаў. *(3 легенды.)*

**Адказы:** тып — апавяданне; стыль — публіцыстычны з элементамі мастацкага.

**Прыблізны план**

1. Гаротнае становішча дрывасека.

2.Сустрэча дрывасека і вандроўніка.

3. Парада вандроўніка.

4. Дрывасек ідзе наперад.

5.Знаходкі дрывасека.

6. Становішча чалавека, які імкнецца да сапраўдных ведаў.

7. Багацце трывалых вечных Ведаў.

**3.** Творчае заданне.

Да гэтых заняткаў некаторым вучням было дадзена творчае заданне: напісаць сачыненне на тэму “Прафесія, аб якой я мару”. Два вучні чытаюць свае сачыненні.

**ІХ. Рэфлексія**

А зараз звярніце ўвагу на экран. Я прапаную вам прэзентацыю “Кропелька храбрасці”.

*Слайд №1*  
Рана ці позна кожны з нас натыкаецца на каменную сцяну.  
*Слайд №2*  
І кожнаму з нас неабходна мець дастаткова сілы, каб імкнуцца да запаветнай мэты ў поўным перашкод і складанасцей свеце.  
*Слайд №3.*  
Зразумела, многія людзі лічаць, што гэта азначае здольнасць трымацца, калі ўжо здаецца, што гэта немагчыма.  
*Слайд №4.*  
Аднак у жыцці бывае рух толькі ўперад і назад. Ці адно, ці другое.  
*Слайд №5*  
І калі вы нікуды не рухаецеся, то вы настолькі ж блізка да падзення, як і да поспеху. Што вы можаце выйграць, калі знаходзіцеся ў такім небяспечным становішчы?  
*Слайд №6*  
У кожнага бываюць дні, калі здаецца, што сілы вычарпаны поўнасцю і вы падышлі да мяжы сваіх магчымасцяў.  
*Слайд №7*  
Часам перашкоды здаюцца проста непераадольнымі.  
*Слайд №8*  
Здараецца, што героі плачуць.  
*Слайд №9*  
Але ніколі не здаюцца. Ніколі.  
*Слайд №10*  
А зараз паглядзіце на сябе і запытайцеся – ці паспрабавалі вы зрабіць усё, што магчыма? Ці выкарысталі вы для дасягнення мэты ўсю сваю творчую энергію?  
*Слайд №11*  
Ці можаце сказаць сабе: “Я не дасканалы, але я вучуся на ўласных памылках.  
*Слайд №12*  
Таму што я не з тых, хто адступае”  
*Слайд №13*  
Кожны раз, калі вы зноў пацвярджаеце веру ў сябе, яна становіцца больш моцнай,  
*Слайд №14*  
і ў той жа час усё, што звязвала і стрымлівала вас, становіцца слабейшым.  
*Слайд №15*  
Устаньце ва ўвесь рост і з гонарам ідзіце насустрач вашым мэтам і марам, расправіўшы плечы і высока ўзняўшы галаву.  
*Слайд №16*  
Перашкоды, якія здаваліся непераадольнымі,  
*Слайд №17*  
стануць пераадольнымі, магчыма, здадуцца дробяззю.  
*Слайд №18*  
Верагодна, гэта адбудзецца не так хутка. На самой справе гэта можа заняць дні, тыдні, месяцы – хто ведае?  
*Слайд №19*  
Але пакуль вы рухаецеся наперад, хай нават сантыметр за сантыметрам, вы прыйдзеце туды, куды накіроўваецеся.  
*Слайд №20*  
І тады перад вамі рухнуць усе перашкоды.  
*Слайд №21*  
Вы зможаце адказаць спакойна і выразна: “Я не з тых, хто адступае”.

Хутка вы закончыце школу, здадзіце экзамены, станеце студэнтамі. Я жадаю вам заўсёды рухацца наперад і не адступаць перад перашкодамі, а, наадварот, іх з гонарам пераадольваць.